**ДОГОВОР**

**ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:**

**„ЗАТВОРЕНА СИСТЕМА ЗА ВИДЕОНАБЛЮДЕНИЕ“**

Днес, ... ... 2019 г., в гр. София, между:

**БЪЛГАРСКАТА НАРОДНА БАНКА (БНБ)**,със седалище и адрес на управление: гр. София 1000, пл. „Княз Александър І” № 1, код по БУЛСТАТ: 000694037, представлявана от Снежанка Деянова – главен секретар, в качеството ѝ на възложител, съгласно Заповед № БНБ-36859/01.04.2019 г. и Теменужка Цветкова – главен счетоводител, наричана по-нататък в Договора за краткост **ВЪЗЛОЖИТЕЛ**, от една страна,

и

„…………………….” със седалище и адрес на управление: …………………………., ЕИК/БУЛСТАТ: …………….., представлявано от ……………………… …………………….., в качеството на ………………. наричано по-нататък в Договора за краткост **ИЗПЪЛНИТЕЛ**, от друга страна,

(**ВЪЗЛОЖИТЕЛЯТ** и **ИЗПЪЛНИТЕЛЯТ,** наричани заедно „**Страните**“, а всеки от тях поотделно **„Страна“**);

на основание чл. 112, ал. 1 от Закона за обществените поръчки (ЗОП), след проведена ограничена процедура за възлагане на обществена поръчка по реда на чл. 18, ал. 1, т. 2 във връзка с чл. 75 и следващи от ЗОП с предмет: **„Доставка и монтаж на средства за техническа защита на обект „Касов център на БНБ“, гр. Пловдив по обособени позиции“**

и въз основа на Решение № ……../…….. 2019 г. на главния секретар на БНБ за определяне на изпълнител/и на обществената поръчка, се сключи този договор (наричан по-нататък за краткост **„Договора/Договорът“**) за възлагане на Обособена позиция № 2 с предмет **„Затворена система за видеонаблюдение“** (наричана по-нататък за краткост **„обособена позиция № 2“**) при следните условия:

1. **ПРЕДМЕТ НА ДОГОВОРА**
2. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извършва срещу възнаграждение и при условията на този Договор следните дейности:

1. доставка на средства за техническа защита – затворена система за видеонаблюдение на Касов център на БНБ, гр. Пловдив (наричани за краткост алтернативно „средства за техническа защита“, „съоръжения“ или „оборудване“), определени по видове, количества, технически характеристики и местоположение в Техническата спецификация на **ВЪЗЛОЖИТЕЛЯ** по обособена позиция № 2 за възлагане на обществена поръчка с предмет: „Затворена система за видеонаблюдение“ **(„Техническа спецификация“**) – Приложение № 1б и съгласно Техническото предложение на **ИЗПЪЛНИТЕЛЯ** по обособена позиция № 2 **(„Техническо предложение“**) **–** Приложение № 2б, неразделна част от настоящия Договор;

2. монтаж на посочените в т. 1 средства за техническа защита, който включва монтаж, пуск, настройки, единични изпитания и 72-часови проби за въвежданев експлоатация на съоръженията (наричани за краткост „**монтаж**“) **по схеми на ВЪЗЛОЖИТЕЛЯ**, за които това е необходимо, за своя сметка;

3.обучение на персонал на **ВЪЗЛОЖИТЕЛЯ** за работа с доставените по т. 1 средства за техническа защита;

4.гаранционна поддръжка на доставеното оборудване съгласно условията на Техническата спецификация – Приложение № 1б, клаузите на настоящия Договор и условията на производителя на средствата за техническа защита.

1. (1) **ИЗПЪЛНИТЕЛЯТ** се задължава да изпълнява дейностите в съответствие с изискванията на Техническата спецификация на **ВЪЗЛОЖИТЕЛЯ**, Техническото предложение и Ценовото предложение на **ИЗПЪЛНИТЕЛЯ** по обособена позиция № 2, съставляващи съответно Приложениe № 1б, Приложение № 2б и , Приложение № 3б към този Договор **(„Приложенията“**) и представляващи неразделна част от него.

(2) **ВЪЗЛОЖИТЕЛЯТ** възлага на **ИЗПЪЛНИТЕЛЯ** дейностите по чл. 1, т. 1 и т. 2 чрез писмено уведомление („**Писмена заявка**“), отправено по реда на чл. 47, ал. 1, в което се съдържа:

* + - 1. Заявка за изпълнение на съответните дейности;
      2. Дата на започване на съответните дейности, съобразена със сроковете и условията по чл. 4 от настоящия Договор;
      3. Схемата на местата за разположение на оборудването по предмета на настоящия Договор, в случаите на отправяне на писмено уведомление за изпълнение на дейностите по чл. 1, т. 2.
      4. Друга информация по преценка на **ВЪЗЛОЖИТЕЛЯ**, относима към изпълнението на Договора.

1. В срок до 3 (три) дни от датата на сключване на Договора, но най-късно преди започване на неговото изпълнение, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата на **ИЗПЪЛНИТЕЛЯ**. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всички промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.[[1]](#footnote-1)
2. **СРОК НА ДОГОВОРА. СРОК И МЯСТО НА ИЗПЪЛНЕНИЕ**
3. (1) Договорът влиза в сила от датата на подписването му, посочена в деловодния номер на **ВЪЗЛОЖИТЕЛЯ**, поставен на стр. 1.

(2) **ИЗПЪЛНИТЕЛЯТ** се задължава да извърши доставка на средствата за техническа защита в срок до ….. (….) работни дни (*до 70 работни дни съгласно изискванията на обществената поръчка*), съгласно Техническото предложение на **ИЗПЪЛНИТЕЛЯ** – Приложение № 2б, считано от датата, посочена в писмената заявка по чл. 2, ал. 2.

(3) В срока по ал. 1 **ИЗПЪЛНИТЕЛЯТ** се задължава да уведоми **ВЪЗЛОЖИТЕЛЯ,** по реда на чл. 47, ал. 1, за готовността си за монтаж на средствата за техническа защита.

(4) **ИЗПЪЛНИТЕЛЯТ** се задължава да извърши монтажа на оборудването в срок до ….. (……..) работни дни (*до 20 работни дни съгласно изискванията на обществената поръчка*), от датата, посочена в писменото уведомление на **ВЪЗЛОЖИТЕЛЯ** по чл. 2, ал. 2.

(5) Монтажът и въвеждането в експлоатация на оборудването, предмет на настоящия Договор, ще се извършва съгласно графика за строителството на обект „Касов център“, гр. Пловдив, за който **ИЗПЪЛНИТЕЛЯТ** ще бъде информиран след сключването на Договора и съгласно сроковете по настоящия Договор.

(6) **ИЗПЪЛНИТЕЛЯТ** се задължава да проведе обучение на служителите на **ВЪЗЛОЖИТЕЛЯ**, които ще работят със средствата за техническа защита, в срок до 3 (три) дни от монтажа.

1. Мястото на изпълнение на настоящия Договор е обект „Касов център на БНБ“, гр. Пловдив, находящ се в град Пловдив, бул. „Ягодовско шосе“ № 2.
2. **ЦЕНА, РЕД И СРОКОВЕ ЗА ПЛАЩАНЕ**
3. (1) Общата цена на изпълнение на Договора е в размер на ………………(………….) лева без ДДС, съгласно Ценовото предложение на **ИЗПЪЛНИТЕЛЯ –** Приложение № 3б**.**

(2) В общата цена на изпълнение по ал. 1 са включени всички разходи по изпълнение на поръчката, свързани с доставката и монтажа на оборудването**,** обучение, гаранционната поддръжка и транспортните разходи до мястото на доставката. **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ** във връзка с изпълнението на Договора.

(3) Посочената в ал. 1 цена не подлежи на промяна за времето на изпълнение на Договора, освен в случаите когато това е в полза на **ВЪЗЛОЖИТЕЛЯ**.

(4) Общата стойност на всички плащания, които се извършват по настоящия Договор, не може да надхвърля сумата по ал. 1.

1. (1) Плащането на цената по чл. 6, ал. 1 се извършва от **ВЪЗЛОЖИТЕЛЯ** с преводно нареждане по банковата сметка на **ИЗПЪЛНИТЕЛЯ** в срок до 15 (петнадесет) дни, считано от датата на подписването на приемо-предавателния протокол за проведено обучение, въз основа на следните документи:

1. Приемо-предавателен протокол за доставка и монтаж на оборудването;

2. Приемо-предавателен протокол за проведено обучение;

3. Представяне на фактура от страна на **ИЗПЪЛНИТЕЛЯ**.

(2) Плащането по настоящия Договор се извършват от **ВЪЗЛОЖИТЕЛЯ** по банков път в лева по следната банкова сметка на **ИЗПЪЛНИТЕЛЯ:**

**IBAN**: ……………………..….

**BIC:** ……………………..……….

**Банка:** ………………..………….

(3) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 2 в срок до 3 (три) дни, считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**Чл. 7а**.[[2]](#footnote-2) (1) В случай, че **ИЗПЪЛНИТЕЛЯТ** е чуждестранно лице Българската народна банка ще удържа данък при източника в размер на 10 % от възнаграждението за доставката и монтажа на средствата за техническа защита, представляващо възнаграждение за техническа услуга, на основание чл. 195, във връзка с чл. 12, ал. 5, т. 4, във връзка с § 1, т. 9 от допълнителните разпоредби на Закона за корпоративното подоходно облагане, освен ако **ИЗПЪЛНИТЕЛЯТ** удостовери пред органа по приходите основания за прилагане на Спогодба за избягване на двойното данъчно облагане на доходите и имуществото по отношение на чуждестранни лица (СИДДО) между Република България и държавата, на която **ИЗПЪЛНИТЕЛЯТ** по Договора е местно лице.

(2) В срока до подписване на приемо-предавателния протокол по чл. 27, ал. 1 (съответно чл. 27, ал. 5, когато е приложимо), **ИЗПЪЛНИТЕЛЯТ** се задължава да представи следните документи за удостоверяване пред органа по приходите на основания за прилагане на СИДДО между Република България и държавата, на която **ИЗПЪЛНИТЕЛЯТ** по Договора е местно лице:

1. искане за прилагане на СИДДО по образец, утвърден от изпълнителния директор на Националната агенция за приходите;
2. декларация, че дружеството е притежател на доходи от възнаграждение за доставка и монтаж на средствата за техническа защита по този Договор и че дружеството не притежава място на стопанска дейност, или определена база в Република България, и
3. удостоверение за съответната година от данъчната администрация на държавата, на която притежателят на доходите е местно лице, което удостоверява че **ИЗПЪЛНИТЕЛЯТ** е местно лице по смисъла на СИДДО и подлежи на данъчно облагане в същата държава за доходите за инсталация, получени по този Договор.
4. (1) Когато за частта от дейностите по чл. 1, която се изпълнява от подизпълнител, изпълнението може да бъде предадено отделно от изпълнението на останалите дейности по чл. 1, подизпълнителят представя на **ИЗПЪЛНИТЕЛЯ** отчет за изпълнението на съответната част от дейностите по чл. 1, заедно с искане за плащане на тази част пряко на подизпълнителя.

(2) **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

1. **ГАРАНЦИЯ ЗА ИЗПЪЛНЕНИЕ**
2. (1) При подписването на този Договор, **ИЗПЪЛНИТЕЛЯТ** предоставя на **ВЪЗЛОЖИТЕЛЯ** гаранция за изпълнение в размер на 5% (пет процента) от общата цена, посочена в чл. 6, ал. 1 („**Гаранцията за изпълнение**“).

(2) Гаранцията за изпълнение е предназначена за обезпечаване на задълженията на **ИЗПЪЛНИТЕЛЯ** по Договора, както следва:

1. 60% от сумата по ал. 1 – за изпълнение на дейностите по чл. 1, т. 1, т. 2 и т. 3;

2. 40% от сумата по ал. 1 – за изпълнение на дейностите по гаранционна поддръжка по чл. 1, т. 4.

1. (1) В случай на изменение на Договора, извършено в съответствие с този Договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 3 (три) работни дни от подписването на допълнително споразумение за изменението.

(2) Действията за привеждане на Гаранцията за изпълнение в съответствие с изменените условия на Договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на чл. 11 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 12 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 13 от Договора.

1. (1) Когато гаранцията се предоставя във вид на парична сума, тя се внася по следната банкова сметка на **ВЪЗЛОЖИТЕЛЯ**:

а)В случай че **ИЗПЪЛНИТЕЛЯТ** представя гаранцията в лева, паричната сума се внася по следната банкова сметка:

**IBAN:** BG 40 BNBG 9661 1000 0661 23;

**BIC**: BNBGBGSD

б) В случай че **ИЗПЪЛНИТЕЛЯТ** представя гаранцията в евро, паричната сума се внася по следната банкова сметка:

Direct to BNBGBGSF via TARGET2

**IBAN**: BG83BNBG96611100066141

(2) Всички банкови разходи, свързани с преводите на сумата са за сметка на **ИЗПЪЛНИТЕЛЯ**.

1. (1) Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:
2. да бъде безусловна и неотменяема банкова гаранция във форма, предварително съгласувана с **ВЪЗЛОЖИТЕЛЯ,** и да съдържа задължение на банката-гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този Договор;
3. да бъде със срок на валидност за целия срок на действие на Договора, плюс 30 (тридесет) дни, като при необходимост срокът на валидност на банковата гаранция се удължава или се издава нова.

(2) Всички банкови разходи свързани с откриването и обслужването на банковата гаранция, по усвояването на средства от страна на **ВЪЗЛОЖИТЕЛЯ**, при наличието на основание за това, както и при нейното връщане са за сметка на **ИЗПЪЛНИТЕЛЯ**.

1. (1) Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, предварително съгласувана с **ВЪЗЛОЖИТЕЛЯ**, издадена в полза на **ВЪЗЛОЖИТЕЛЯ**, в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:
2. да обезпечава изпълнението на този Договор чрез покритие на отговорността на **ИЗПЪЛНИТЕЛЯ** в определения в чл. 9, ал. 1 размер;
3. да бъде със срок на валидност за целия срок на действие на Договора, плюс 30 (тридесет) дни, като при необходимост срокът на валидност на гаранцията се удължава или се издава нова.
4. Застрахователната премия по застраховката следва да е платена на сто процента (не се допуска разсрочено заплащане на застрахователната премия) и не може да бъде използвана за обезпечение на отговорността на изпълнителя по друг Договор.

(2) Разходите по сключването на застрахователния Договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**

1. (1) **ВЪЗЛОЖИТЕЛЯТ** освобождава гаранцията за изпълнение в срок до

1. Частично освобождаване в размер на 60% (шестдесет процента) от стойността на гаранцията, в срок до 30 (тридесет) работни дни, след подписване на приемо-предавателния протокол за проведено обучение, при липса на възражения по изпълнение на дейностите по чл. 1, т. 1, т. 2 и т. 3 и при условие, че сумите по гаранциите не са задържани, или не са настъпили условия за задържането/усвояването им;

2. Окончателно освобождаване на сумата по гаранцията в размер на 40% (четиридесет процента) от стойността на гаранцията се освобождава в срок до 30 (тридесет) работни дни от изтичане на гаранционния срок и срока на гаранционна поддръжка, ако липсват основания за задържането/усвояването от страна на **ВЪЗЛОЖИТЕЛЯ** на каквато и да е сума по нея.

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 7, ал. 2 от Договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

(4) Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

1. **ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.
2. **ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1. при пълно неизпълнение и разваляне на Договора от страна на **ВЪЗЛОЖИТЕЛЯ** на това основание;

2. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

1. Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.
2. Когато **ВЪЗЛОЖИТЕЛЯТ** се е удовлетворил от Гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в срок до 5 (пет) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 9, ал. 1 от Договора.
3. **ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.
4. **ПРАВА И ЗАДЪЛЖЕНИЯ НА СТРАНИТЕ**
5. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения, на която и да е от страните.
6. **ИЗПЪЛНИТЕЛЯТ** има право:
   * + 1. да получи възнаграждения в размера, сроковете и при условията по този Договор;
       2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.
7. (1) **ИЗПЪЛНИТЕЛЯТ** се задължава:
   * + 1. да предоставя дейностите по чл. 1 и да изпълнява задълженията си по този Договор в уговорените срокове и качествено, в съответствие с Договора и приложенията към него;
       2. да изпълнява всички законосъобразни указания и изисквания на **ВЪЗЛОЖИТЕЛЯ;**
       3. да достави на **ВЪЗЛОЖИТЕЛЯ** средства за техническа защита, отговарящи на Техническата спецификация на **ВЪЗЛОЖИТЕЛЯ –** Приложение № 1биТехническото предложениена **ИЗПЪЛНИТЕЛЯ –** Приложение № 2б в съответствие с Договора и приложенията към него;
       4. Да предаде средствата за техническа защита, предмет на доставка по чл. 1, т. 1, в състояние отговарящо на следните изисквания:

4.1. Средствата за техническа защита да са нови, произведени в съответствие с изискванията на **ВЪЗЛОЖИТЕЛЯ** – Приложение № 1б и Техническото предложение на **ИЗПЪЛНИТЕЛЯ** – Приложение № 2б, придружени с необходимите експлоатационни документи (на български език), съгласно изискванията на настоящия Договор;

4.2. Средствата за техническа защита да отговарят на всички стандарти, посочени в Техническата спецификация, както и тези приложими в Република България по отношение на техническа експлоатация, пожарна безопасност, норми на безопасност, включване към електрическата мрежа, електромагнитна съвместимост и степен на защита, което се удостоверява и с декларация за съответствие на средствата за техническа защита с нормативните актове, подписана от лице, изрично упълномощено от производителя на оборудването, или от официалния му представител.

* + - 1. при констатиране от **ВЪЗЛОЖИТЕЛЯ** на скрити недостатъци, да ги отстрани като замени дефектните части с нови такива, отговарящи на изискванията на **ВЪЗЛОЖИТЕЛЯ**, като разходите по замяната са за сметка на **ИЗПЪЛНИТЕЛЯ**.
      2. да извърши монтаж на доставеното оборудване съгласно условията на Техническата спецификация – Приложение № 1б, клаузите на настоящия Договор и условията на производителя на средствата за техническа защита,
      3. да извърши обучение на персонал на **ВЪЗЛОЖИТЕЛЯ** съгласноуговореното в настоящия Договор и Приложенията към него;
      4. да уведоми писмено **ВЪЗЛОЖИТЕЛЯ** за извършения монтаж на оборудването и готовността за започване на 72-часови проби за съоръженията;
      5. да спазва Конфиденциалната информация, в съответствие с уговореното в Договора;
      6. да не възлага работата или части от нея на подизпълнители, извън посочените в офертата на **ИЗПЪЛНИТЕЛЯ**, освен в случаите и при условията, предвидена в ЗОП;
      7. **ИЗПЪЛНИТЕЛЯТ** се задължава да сключи Договор/Договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (три) дни от сключването на Договор за подизпълнение или на допълнително споразумение за замяна на посочен в офертата подизпълнител, изпълнителят праща копие на Договора или на допълнителното споразумение на възложителя заедно с доказателства, че са изпълнени условията по чл. 66, ал. 2, ал. 11 и ал. 14 ЗОП[[3]](#footnote-3).

1. **ИЗПЪЛНИТЕЛЯТ** се задължава да уведоми незабавно **ВЪЗЛОЖИТЕЛЯ** при възникване на пречки от стопански, административен или друг характер, които могат да забавят или да направят невъзможно изпълнението на този Договор.
2. **ИЗПЪЛНИТЕЛЯТ** се задължава да спазва правилата за пропускателния режим на територията на обект „Касов център на БНБ“, гр. Пловдив.
3. **ВЪЗЛОЖИТЕЛЯТ** има право:
4. да изисква и да получава услугите в уговорените срокове и качество съгласно условията на настоящия Договор;
5. да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия срок на Договора, или да извършва проверки, чрез свои упълномощени представители, при необходимост и на мястото на изпълнение на Договора, но без с това да пречи на изпълнението.
6. **ВЪЗЛОЖИТЕЛЯТ** се задължава:
7. да заплати на **ИЗПЪЛНИТЕЛЯ** уговорената цена в сроковете и при условията на настоящия Договор;
8. да оказва съдействие на **ИЗПЪЛНИТЕЛЯ** във връзка с изпълнението на този Договор;
9. да пази Конфиденциалната информация, в съответствие с уговореното в Договора;
10. да освободи представената от **ИЗПЪЛНИТЕЛЯ** гаранция за изпълнение съгласно клаузите на Договор.
11. **ПРЕДАВАНЕ И ПРИЕМАНЕ НА ИЗПЪЛНЕНИЕТО**
12. (1) Предаването и приемането на дейности по чл. 1, т. 1 и т. 2 се документира със приемо-предавателен протокол, който се подписва от представители на **ВЪЗЛОЖИТЕЛЯ** и **ИЗПЪЛНИТЕЛЯ**, в два оригинални екземпляра – по един за всяка от Страните („**Приемо-предавателен протокол за доставка и монтаж на оборудването**“).

(2) Приемо-предавателният протокол по ал. 1 се придружава от необходимите експлоатационни документи (на български език).

(3) Приемо-предавателният протокол по ал. 1 се подписва след провеждане на 72-часови проби за пускане в експлоатация на съоръженията по предмета на настоящия Договор.

(4) В случай, че 72-часовите проби по ал. 3 са неуспешни или бъдат констатирани несъответствия в работата на оборудването, **ИЗПЪЛНИТЕЛЯТ** извършва корекция на несъответствията за своя сметка, след което се провеждат нови 72-часови проби. Този срок не освобождава **ИЗПЪЛНИТЕЛЯ** от отговорност за забава и същият дължи предвидената в Договора неустойка за дните на забавата, ако този срок надвишава срока за изпълнение по чл. 4, ал. 4.

(5) Предаването и приемането на дейности по чл. 1, т. 3 се документира със приемо-предавателен протокол, който се подписва от представители на **ВЪЗЛОЖИТЕЛЯ** и **ИЗПЪЛНИТЕЛЯ**, в два оригинални екземпляра – по един за всяка от Страните („**Приемо-предавателен протокол за проведено обучение**“).

(6) При констатирани явни недостатъци, липси и/или несъответствие на доставените средства за техническа защита с техническата спецификация, и/или констатиране на недостатъци и/или несъответствия след извършения монтаж **ВЪЗЛОЖИТЕЛЯТ** има право да откаже да подпише съответния протокол. В тези случаи страните подписват констативен протокол, в който се описват констатираните недостатъци, липси и/или несъответствия и се посочва срокът, в който същите ще бъдат отстранени. След отстраняване на недостатъците, липсите и/или несъответствията страните подписват двустранен приемо-предавателен протокол за приемане на доставката, монтажа и пускането в експлоатация на средствата за техническа защита от който започва да тече гаранционния срок на средствата за техническа защита. Ако **ИЗПЪЛНИТЕЛЯТ** откаже да подпише протокола с констатираните недостатъци, липси и/или несъответствия, **ВЪЗЛОЖИТЕЛЯТ** има право да подпише сам протокола, като след изпращането му до **ИЗПЪЛНИТЕЛЯ** по реда на чл.47, ал. 1, същият има задължителен характер за страните.

(7) Ако констатираните недостатъци, липси и/или несъответствия не бъдат отстранени по вина на **ИЗПЪЛНИТЕЛЯ** в договорения срок, **ВЪЗЛОЖИТЕЛЯТ** може да прекрати Договора с едностранно уведомление, отправено до другата страна, без да дава повече срок за изпълнение.

(9) Собствеността на средствата за техническа защита и всички рискове преминават върху **ВЪЗЛОЖИТЕЛЯ** от датата на двустранния приемо-предавателен протокол по ал. 1, съответно по ал. 6, когато е приложимо.

1. **ГАРАНЦИОНЕН СРОК И ГАРАНЦИОННА ПОДДРЪЖКА**
2. (1) **ИЗПЪЛНИТЕЛЯТ** гарантира, че доставените средства за техническа защита отговарят на изискванията, описани в Техническата спецификация на **ВЪЗЛОЖИТЕЛЯ** – Приложение № 1б, Техническото предложение на **ИЗПЪЛНИТЕЛЯ** **–** Приложение № 2б, както и на другите документи, придружаващи доставката и издадени от производителя на средствата за техническа защита.

(2) **ИЗПЪЛНИТЕЛЯТ** се задължава да осигурява гаранционна поддръжка на оборудването за срок от ........ (...........) месеца съгласно Техническото предложение на **ИЗПЪЛНИТЕЛЯ –** Приложение № 2б, считано от датата на двустранния приемо-предавателен протокол за доставка и монтаж на оборудването по чл. 27, ал. 1 (чл. 27, ал. 6, когато е приложимо).

(3) В срока по ал. 2, **ИЗПЪЛНИТЕЛЯТ** се задължава да извършва следните дейности:

1. профилактика на доставеното оборудване съгласно предписанията на производителя;
2. консултации по използване на доставеното оборудване;
3. диагностика при повреда и/или неизправност на доставеното оборудване;
4. отстраняване за своя сметка всякакви несъответствия или отклонения на съответните средства за техническа защита от показателите, определени от производителя на оборудването, поради проявен фабричен дефект, дефекти в материала, дефекти в изработката, дефекти при монтажа или механична повреда, непредизвикани от неправилно съхранение и експлоатация.

(4) В случай на констатиран дефект и/или повреди от страна на **ВЪЗЛОЖИТЕЛЯ** последният се задължава своевременно да уведоми писмено **ИЗПЪЛНИТЕЛЯ**. Уведомлението се извършва по реда на чл. 47, ал. 1 от **ВЪЗЛОЖИТЕЛЯ** или упълномощени негови представители, посочени в чл. 47, ал. 2, т. 1.

(5) **ИЗПЪЛНИТЕЛЯТ** се задължава да се яви за отстраняване на възникналите дефекти и/или повреди в рамките на работния ден, ако сигналът е подаден преди 12:00 часа, а ако сигналът е подаден след 12:00 часа, да се яви на следващия ден през работното време от 8:30 до 17:00 часа. При явяване на **ИЗПЪЛНИТЕЛЯ** страните подписват констативен протокол, в който се отразява повредата и/или дефектите и времето, необходимо за отстраняване.

(6) **ИЗПЪЛНИТЕЛЯТ** се задължава да доставя и използва само оригинални резервни части при гаранционната поддръжка, които се придружават със сертификат за произход и качество.

(7) Гаранцията не покрива дефекти и/или повреди, ако не са спазвани изискванията за експлоатация съгласно съпровождащите средствата за техническа защита технически документи или ако дефектите и/или повредите се дължат на външни причини или модификации, които са извършени от **ВЪЗЛОЖИТЕЛЯ** без съгласуване с **ИЗПЪЛНИТЕЛЯ**.

1. **САНКЦИИ ПРИ НЕИЗПЪЛНЕНИЕ**
2. При просрочване изпълнението на задълженията по този Договор, неизправната страна дължи на изправнатанеустойкав размер на 0.5% от общата цена, посочена в чл. 6, ал. 1 за всеки просрочен ден, но не повече от 10% (десет на сто) от общата цена по чл. 6, ал. 1.
3. При констатирано лошо или друго неточно или частично изпълнение на отделна услуга или при отклонение от изискванията на **ВЪЗЛОЖИТЕЛЯ**, посочени в Техническата спецификация - Приложение № 1б и Техническото предложение – Приложение № 2б, неразделна част от Договора, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответната услуга, без да дължи допълнително възнаграждение за това. В случай че и повторното изпълнение на услугата е некачествено, **ВЪЗЛОЖИТЕЛЯТ** има право да задържи гаранцията за изпълнение и да развали Договора.
4. При разваляне на Договора поради виновно неизпълнение на задълженията на някоя от страните, виновната страна дължи неустойка в размер на 10% от сумата по чл. 6, ал. 1.
5. **ВЪЗЛОЖИТЕЛЯТ** има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено **ИЗПЪЛНИТЕЛЯ** за това.
6. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.
7. **ПРЕКРАТЯВАНЕ НА ДОГОВОРА**
8. (1) Този Договор се прекратява:

1. с изтичане на срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

(2) Договорът може да бъде прекратен:

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ**.

1. Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
2. **ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.
3. Във всички случаи на прекратяване на договора, освен при прекратяване на юридическо лице – Страна по Договора без правоприемство:
4. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и
5. **ИЗПЪЛНИТЕЛЯТ** се задължава:

а) да преустанови предоставянето на доставката на оборудването, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на Договора;

в) да предаде на **ВЪЗЛОЖИТЕЛЯ** всички отчети, приемо-предавателни протоколи, документация и други материали съгласно Договора до датата на прекратяването.

1. При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред услуги.
2. **ЗАКЛЮЧИТЕЛНИ РАЗПОРЕДБИ**

Дефинирани понятия и тълкуване

1. (1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2) При противоречие между различни разпоредби или условия, съдържащи се в Договора и Приложенията, се прилагат следните правила:

* + - 1. специалните разпоредби имат предимство пред общите разпоредби;
      2. разпоредбите на Приложенията имат предимство пред разпоредбите на Договора

Спазване на приложими норми

1. При изпълнението на Договора, **ИЗПЪЛНИТЕЛЯТ** *[и неговите подизпълнители]* е длъжен *[са длъжни]* да спазва*[т]* всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

1. (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този договор, с оглед бъдещо позоваване на придобит професионален опит от **ИЗПЪЛНИТЕЛЯ**.

(2) С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(4) Задълженията по тази клауза се отнасят до **ИЗПЪЛНИТЕЛЯ** и негови служители, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

(5) Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

(6) С цел изпълнение на настоящия Договор, Страните предоставят единствено необходимите лични данни, представляващи информация за служебни контакти, посочена в чл. 47, ал. 1 и 2 от настоящия Договор. По смисъла на този Договор „информация за служебни контакти“ – информация за контакт, свързана със служебните отношения, включително имена, длъжности, служебни адреси, служебни телефонни номера и и-мейл адреси на служителите и изпълнителите.

(7) При установяване на лични данни в предоставената от насрещната страна информация, различни от посочените в ал. 6, всяка от страните е длъжна да заличи или да поиска тези лични данни да бъдат заличени .

(8) Страните поемат задължение да обработват личните данни законосъобразно и добросъвестно, да не ги предоставят на трети лица и да ги заличат/изтрият след изтичане на установения в нормативен акт за съхранението им срок.

Публични изявления

1. **ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на този Договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.

Прехвърляне на права и задължения

1. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора *[и по договорите за подизпълнение]* могат да бъдат прехвърляни или залагани съгласно приложимото право.

Изменения

1. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

1. (1) Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл. 306, ал.2 от Търговския закон.

(2) Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.

Нищожност на отделни клаузи

1. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

1. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща или по телефон, което се потвръждава писмено на следните адреси:
   * + 1. **За ВЪЗЛОЖИТЕЛЯ:**

Адрес за кореспонденция: ………………………………………….

Факс: …………………………………………

e-mail: ………………………………………..

тел…..

…….

* + - 1. **За ИЗПЪЛНИТЕЛЯ:**

Адрес за кореспонденция: ………………….

Факс: …………………………………………

e-mail: ………………………………………..

тел…..

(2) Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на Договора и да подписват предвидените в Договора документи (уведомления, протоколи и др.), както следва:

* + - 1. **За ВЪЗЛОЖИТЕЛЯ**:

…………………………………………..

* + - 1. **За ИЗПЪЛНИТЕЛЯ**

…………………………………………..

(3) За дата на получаване на уведомлението/заявката се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата, посочена в извлечението от факс устройството– при изпращане по факс;

5. датата на която уведомлението/заявката е постъпила в посочената от **изпълнителя** информационна система (е-mail) – при изпращане по електронна поща.

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица по ал. 2. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването ѝ в съответния регистър.

Приложимо право

1. За неуредените в този Договор въпроси се прилагат разпоредбите на действащото българско законодателство.

Разрешаване на спорове

1. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри:

1. Този Договор е изготвен и подписан в 2 (два) еднообразни екземпляра – по един за всяка от Страните.

Приложения:

1. Неразделна част от настоящия Договор са следните приложения:
   1. Приложение № 1б – Техническа спецификация на **ВЪЗЛОЖИТЕЛЯ**;
   2. Приложение № 2б - Техническо предложение на **ИЗПЪЛНИТЕЛЯ**;
   3. Приложение № 3б – Ценово предложение на **ИЗПЪЛНИТЕЛЯ**.

При подписване на договора са представени:

1. Гаранция за изпълнение на договора;

2. Документи по чл. 112, ал. 1, т. 2 от ЗОП.

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**

**БЪЛГАРСКАТА НАРОДНА БАНКА**

**СНЕЖАНКА ДЕЯНОВА**

**ГЛАВЕН СЕКРЕТАР**

**ТЕМЕНУЖКА ЦВЕТКОВА**

**ГЛАВЕН СЧЕТОВОДИТЕЛ**

1. Клаузата се включва при наличие на хипотезата на чл. 66 от ЗОП. [↑](#footnote-ref-1)
2. *Когато е приложимо.*  [↑](#footnote-ref-2)
3. Клаузите се включват при наличие на хипотезите на чл. 66 от ЗОП. [↑](#footnote-ref-3)